BWG:ลุยเข้าประมูลขายไฟฟ้าขยะอุตฯโบรกฯแนะนำซื้อเป้าหมาย 3.14 บาท
BWG เดินหน้าเข้าประมูลยื่นขอขายไฟฟ้าขยะอุตสาหกรรม 50 MW ในวันที่ 22-28 ก.ย.59 ยังคงน้ำหนัก BWG จะชนะการประมูล 2 โครงการหรือ 16 MW แนะนำซื้อเป้าหมาย 3.14 บาท
21 ก.ย. 2559

บล.โนมูระ พัฒนสิน ระบุในบทวิเคราะห์วันนี้(21ก.ย.) บริษัท เบตเตอร์ เวิลด์ กรีน จำกัด (มหาชน) หรือ BWG คาดกำไรสุทธิไตรมาส 3/59 ทรงตัว เทียบไตรมาสก่อนหน้า จากแนวโน้มปริมาณขยะส่งเข้ากำจัดในระบบมากขึ้น ประกอบกับ เตรียม COD โรงไฟฟ้าขยะที่ 1 กำลังการผลิต 8 MW ในช่วงไตรมาส 4/59
ราคาปัจจุบันซื้อขายบนมูลค่าพื้นฐานของธุรกิจกำจัดขยะเพียงอย่างเดียว โดยธุรกิจรับกำจัดขยะมูลค่า 2.26 บาทต่อหุ้น และโรงไฟฟ้าขยะ 4 โครงการ มูลค่า 0.88 บาทต่อหุ้น มี Upside สูง 41.4% 
บริษัทเดินหน้าเข้าประมูลยื่นขอขายไฟฟ้าขยะอุตสาหกรรม 50 MW ในวันที่ 22-28 ก.ย.59 ยังคงน้ำหนัก BWG จะชนะการประมูล 2 โครงการหรือ 16 MW  แนะนำซื้อเป้าหมาย 3.14 บาท